Tonći Peović, direktor Zračne luke Brač, objavio je kako je na Aerodrom Brač, uslijed ispadanja zrakoplova Embraer 190, sletio zrakoplov Boeing 737-800 na letu iz Roterdama za Brač te poletio s Brača za Bruxelles.



"Registarska oznaka aviona je OO-TUX, u floti TUI Airlines, proizveden 2009. godine, s najvećom poletnom težinom 79 tona. Avion ima kapacitet 189 sjedala, duljina leta iznosila je 1.329 km u trajanju 2h10m. Ovo je najveći zrakoplov koji je do danas sletio na našu zračnu luku u povijesti zračne luke. Dobro nam došao", napisao je Peović.